มาทำธุระในอำเภอวังทอง เปิดวงในดูเห็นแนะนำไว้ เลยแวะทานมื้อกลางวัน สั่งไก่อบถังครึ่งตัว คอหมูอบถัง ส้มตำปูปลาร้า ข้าวเหนียว
ไก่อบถังรสชาติพอใช้ได้ แต่อบมาไม่ค่อยสุก ส่วนที่ติดกระดูกยังแดงอยู่ ต้องเลือกทานแต่ส่วนที่สุก น้ำจิ้มไก่แบบน้ำมะขามเข้ากันดี ข้าวเหนียวก็นึ่งมาไม่สุกเช่นกัน คงสักแต่ทำ ไม่ตรวจดูว่าสุกรึเปล่า
ส้มตำรสพอใช้ได้ แต่น้ำปรุงปลาร้าคงจะไม่ได้กรองก่อนนำมาปรุง เวลาทานจะสะดุดกาก และก้าง ทำให้หมดอารมณ์ไปเลย
คอหมูอบถังรสเข้มมากๆ จนเค็ม มีหนังหมูเหนียวๆติดมาด้วย น้ำจิ้มแบบพริกน้ำส้มพอช่วยตัดรสเค็มอยู่บ้าง แต่ทานไปได้ไม่กี่ชิ้น เหลือเต็มจานเลย สรุปว่าเป็นมื้อที่ผิดหวังเต็มๆ